

Strategiplan for

**Politik for integration**

**2018-2020**

## Hvad vil vi gerne opnå – og hvilken effekt ønsker vi?

Alle borgere oplever sig som ligeværdige og inkluderes i fællesskaber, hvor det danske sprog bruges aktivt. Her skabes grundlaget for et aktivt medborgerskab, hvor den enkelte bidrager til fællesskabet og opbygger relationer ud fra sine muligheder og ressourcer.

* De kommunale institutioner har senest i 2018 en konkret plan for, hvordan de i særlig grad vil arbejde med integration og mangfoldighed i dagligdagen.
* Foreninger oplever en øget deltagelse og medlemskab af borgere på tværs af etnicitet og kulturel baggrund.
* Beskæftigelsesfrekvensen for erhvervsaktive borgere med ikke vestlig herkomst er steget fra 39 til 50 % i 2020.
* Andelen af elever, der får minimum 02 i gennemsnit i dansk og matematik efter 9. klasse er stigende frem mod 2020.
* I 2020 er kombinationstilbud ift. danskundervisning (skole og virksomhedsaktivitet) udbredt til 80% af de flygtninge, familiesammenførte og indvandrere, der modtager integrationsydelse. Andelen af prøvetilmeldte flygtninge, familiesammenførte og indvandrere, der gennemfører den afsluttende prøve, er steget fra 85 til 95 %.
* Andelen af nytilkomne flygtninge, familiesammenførte og indvandrere, der tager imod tilbuddet om en helbredsundersøgelse er steget fra 70 til 90 % i 2020.
* Andelen af flygtninge, familiesammenførte og indvandrere, der bliver boende i kommunen efter deres integrationsperiode er steget med min. 10 % i 2020.

## Hvilke indsatsområder vil vi særligt fokusere på?

**Kommunale institutioner: integration og mangfoldighed i dagligdagen**

* Udarbejde en fælles forståelsesramme, der gør det muligt for alle afdelinger i kommunen at forholde sig til, hvordan de vil arbejde med integration og mangfoldighed i dagligdagen.

**Foreninger: øget deltagelse og medlemskab af borgere på tværs af etnicitet og kulturel baggrund**

* Udbrede kendskabet til og forståelse for foreningslivet her i Vordingborg Kommune.
* Styrke mulighederne for at børn og voksne med få økonomiske ressourcer kan blive en del af et aktivt fritidsliv.
* Understøtte videndeling mellem foreningerne ift. deres erfaringer med integrationsborgere, samt mellem foreninger og frivillige aktører.

**Beskæftigelse: beskæftigelsesfrekvens for erhvervsaktive borgere med ikke vestlig herkomst er steget i 2020**

* Arbejde målrettet på at anvende og udvide mulighederne for at skabe åbninger på arbejdsmarkedet, der kan føre til varig ordinær beskæftigelse.
* Synliggøre de lokale virksomheder, der løfter et socialt ansvar på integrationsområdet.
* Styrke samarbejdet med relevante aktører, for herigennem at udvikle samskabelse ift. beskæftigelsesmuligheder for flygtninge og familiesammenførte.

**Uddannelse: andelen af elever, der får minimum 02 i gennemsnit i dansk og matematik efter 9. klasse er stigende**

* Styrke modtagelsen af tosprogede børn i henholdsvis dagtilbud og skole, for at give de bedste forudsætninger for udvikling og læring.
* Styrke forældresamarbejdet for at understøtte forståelsen af skole-hjem-samarbejdet hos familier med anden etnisk baggrund end dansk.

**Danskundervisning: kombinationstilbud er udbredt til 80 % og andelen af tilmeldte, der gennemfører en prøve er steget til 95 %**

* Arbejde for, at tilbudsviften til målgruppen understøtter brugen af kombinationstilbud.
* Styrke og udvikle samarbejdet mellem Jobcenter, Sprogskole samt frivillige og andre relevante aktører.

**Sundhed: Andelen, der tager imod tilbuddet om en helbredsundersøgelse er steget til 90 % i 2020**

* Nye integrationsborgere, der kommer til Vordingborg kommune, skal tidligt i kontakt med relevant sundhedsfagligt personale.
* Samarbejdet mellem Afdeling for Sundhed og kommunens Integrationsteam samt Sprogskolen udbygges

**Bosætning: Andelen, der bliver boende i kommunen efter deres integrationsperiode er steget med min. 10 % i 2020**

Effektmålet skal i høj grad understøttes af, at de øvrige mål og effektmål i politikken opfyldes, idet det er gennem nære relationer (arbejde og fritidsliv), at tilknytning til det område man bor i etableres og fastholdes. Derudover kan effektmålet knyttes til Politik for Bosætning.

## Hvem bidrager?

* Afdeling for Borger og Arbejdsmarked
* Afdeling for Kultur og Fritid
* Afdeling for Skoler, PPR og Forebyggelse
* Afdeling for Sundhed
* Afdeling for Børn, Familie og Dagtilbud
* Afdeling for Pleje og Omsorg
* Andre kommunale afdelinger
* Hoved - MED
* Virksomheder og erhvervsmæssige aktører (f.eks. Arbejdsmarkedsforum, Erhvervsforening)
* Lær Dansk – Sprogskolen
* Lokalråd, frivillige aktører (både foreninger og hjælpeorganisationer)
* Integrationsrådet

## Hvordan ved vi, at vi er på rette vej?

Succesindikatorerne i dette afsnit er formuleret på baggrund af de konkrete handlinger i afsnittet ’Hvordan vil vi realisere strategien? ’. Derfor bør dette afsnit læses før selve succesindikatorerne.

* Kommunens afdelinger har offentliggjort deres planer for, hvordan de arbejder med mangfoldighed og integration i dagligdagen.
* Arbejdsgruppe på tværs af Afdelingerne for Kultur og Fritid samt Afd. for Borger og Arbejdsmarkedet er nedsat og har udarbejdet oplæg til, hvordan en pulje kan etableres og drives.
* Vordingborg Kommune har fastlagt, hvordan IGU pladserne skal fordeles.
* Virksomheder der er interesseret i at oprette IGU pladser eller virksomhedscentre er identificeret.
* Form, indhold og deltagerkreds for dialogmøde om samskabelse vedr. beskæftigelse er afklaret.
* Opfølgning på modtagelse af tosprogede børn er på dagsordenen i relevante underafdelinger samt politisk udvalg.
* Der er afholdt møder mellem relevante parter ift. at styrke den systematisk videndeling vedr. danskuddannelsen.
* Mødefrekvensen skal være stigende på danskuddannelsen og sanktioner skal være kendt og bruges konsekvent efter gældende retningslinjer samt ud fra en individuel vurdering
* Samarbejdet mellem Afdeling for Sundhed, og Sprogskolen ift. oplysning om sundhed/livsstil er etableret.

 **Hvordan vil vi følge op?**

* Chefgruppen vil halvårligt få en status på progressionen i strategiens delelementer.
* Strategien evalueres et år efter dens godkendelse.
	+ Afdeling for Borger og Arbejdsmarked er ansvarlige for, at kontakte de ansvarlige fagchefer mm. for en tilbagemelding på deres del af strategien. Hvis der er behov for større justeringer af strategien vil den relevante kreds mødes.

|  |
| --- |
| Hvordan vil vi realisere strategien? |
| **Konkret handling** | 2018 | 2019 | Ansvarlig |
| **Kommunale institutioner:** Direktionen og Hoved-MED opstiller, på baggrund af oplæg fra Afdeling for Borger og Arbejdsmarked, retningslinjer/guidelines ift. mødet og samarbejdet med de borgere som den enkelte afdeling er i kontakt med. |  | X oplæg |  |  |  |  |  |  | Borger og Arbejdsmarkedschef ift. oplæg tilpasset relevante mødekalendere |
| Kommunale institutioner: De enkelte afdelinger og underafdelinger forholder sig til retningslinjerne og vurderer, hvad der er relevant for dem at fokusere på. |  |  |  | X |  |  |  |  | Fagcheferne |
| Foreninger: Integrationsborgere skal tidlig efter deres ankomst introduceres til foreninger og fritidsaktiviteter. Der kan evt. udarbejdes info-materiale på relevante sprog. |  | X |  |  |  |  |  |  | Afdelingsleder for Integrationsteamet |
| Foreninger: Etablere en pulje med midler fra afdeling for Kultur og Fritid samt Borger og Arbejdsmarked, der bredt kan yde støtte til kontingent mm. til personer over 18 år. Der nedsættes en arbejdsgruppe til afklaring af, hvordan puljen kan etableres og drives (fordelingsmodel, kriterier mm.) |  | X arb.gr. |  |  |  |  |  |  | Fagcheferne fra Kultur og Fritid samt Borger og Arbejdsmarked  |
| Foreninger: Afprøve nye tilgange til møder med foreninger og frivillige, hvor det kan lykkes at få de borgere med, der ellers ikke deltager. F.eks. ved at afholde møder hos Røde Kors eller på sprogskolen. |  |  | X | X |  |  |  |  | Fagchef for Kultur og Fritid |
| Foreninger: Bruge ’Frivillig fredag ’ og andre relevante fora og sammenkomster til at sætte erfaringer med integration på dagsordenen. |  |  | X | X |  |  |  |  | Fagchef for Kultur og Fritid |
| Beskæftigelse: Vordingborg Kommune opretter 10-20 kommunale IGU pladser, der fordeles mellem afdelingerne. Afd. for Borger og Arbejdsmarked kommer med oplæg til rammer, opbygning, fordeling mm. | X oplæg |  |  |  |  |  |  |  | Borger og Arbejdsmarkedschef ift. oplæg |
| Beskæftigelse: Jobcenterets virksomhedsteam identificerer mindst 5 private virksomheder, der hver vil oprette mindst 1-2 IGU pladser (via årlig kampagne) | X | X |  |  |  |  |  |  | Borger og Arbejdsmarkedschef via Teamleder for Virksomhedsteamet |
| Beskæftigelse: Jobcenteret etablerer 1-2 virksomhedscentre for borgere på kanten af arbejdsmarkedet, herunder flygtninge.  |  |  |  |  | X | X |  |  | Borger og Arbejdsmarkedschef via Teamleder for Virksomhedsteamet |
| Beskæftigelse: Virksomheder der samarbejder med jobcenteret eksponeres f.eks. ved årligt event. |  |  |  | X |  |  |  |  | Fagcheferne fra Kultur og Fritid samt Borger og Arbejdsmarked  |
| **Beskæftigelse**: Centrale aktører i kommunen, herunder Jobcenteret afholder et årligt dialogmøde, hvor lokalråd, foreninger og frivillige inviteres. |  | X |  |  |  | X |  |  | Borger og Arbejdsmarkedschef |
| Skole: Opfølgning på anvendelsen af materialet ’Anbefalinger og praksisbeskrivelser – Læring og integration af tosprogede børn 0-18 årige’, der bl.a. har fokus på modtagelsen. |  |  | X |  |  |  |  |  | Fagcheferne for Dagtilbud samt Skoler  |
| Skole: Afdelinger for Skoler understøtter effektmålet gennem opfyldelse af Strategiplan for Folkeskolerne 2017-2019. | X | X | X | X | X | X | X | X | Skolechef |
| **Danskundervisning:** Udvikle nye tilbud, der tilpasses øvrige tilbud og muligheder for at kombinere danskuddannelse med praktik. | X | X |  |  |  |  |  |  | Borger og Arbejdsmarkedschef  |
| **Danskundervisning:** Styrke systematisk videndeling mellem relevante parter, så flere kan støtte borgeren i tilegnelsen af dansk f.eks. ved at kommende prøvedatoer er kendt af flere. |  | X | X |  |  |  |  |  | Borger og Arbejdsmarkedschef via afdelingsleder for integrationsindsats + Lær Dansk |
| **Danskundervisning:** Konsekvent brug af sanktioner ved udeblivelse fra danskundervisning og praktik.  | X  | X | X | X | X | X | X | X | Borger og Arbejdsmarkedschef |
| **Sundhed:** Afdeling for Sundhed screener borgerne efter ankomst til kommunen for herigennem at få flere til at tage imod tilbuddet og sætte tidlig ind med relevant vejledning.  | X  | X | X | X | X | X | X | X | Sundhedschef  |
| **Sundhed:** Der udvikles en informationsindsats om sundhed og livsstil, som indgår som en del af danskuddannelsen. | X | X |  |  |  |  |  |  | Sundhedschef og afdelingsleder for integrationsindsats |